**ΤΕΤΑΡΤΗ 14/9**

**18:30 Δέντρα για μια μέρα | AΡ(Τ)**

**Βιωματική δράση και εικαστική έκφραση για παιδιά δημοτικού**

Μια φανταστική βόλτα στο δάσος, όπου μεταμορφωνόμαστε σε δέντρα και βιώνουμε τα στάδια ανάπτυξής τους. Πως είναι η ζωή με τους ανθρώπους γύρω; Στο δεύτερο μέρος βλέπουμε δέντρα μέσα από την ιστορία της τέχνης και ζωγραφίζουμε το δικό μας.

**\* Απαραίτητη είναι η ενημέρωση για τη συμμετοχή στη δράση – λόγω περιορισμένου αριθμού θέσεων. [Τηλέφωνο επικοινωνίας: 6974479965]**

Μέσω βιωματικής αφήγησης και δράσης τα παιδιά μαθαίνουν - και προσφέρουν τις γνώσεις τους - σχετικά με τα δέντρα και τα βασικά χαρακτηριστικά τους. Η αφήγηση εφορμά από την ανάλυση των τμημάτων ενός δέντρου μέσα από την αναλογία με το ανθρώπινο σώμα και παράλληλα την εξήγηση των βασικών λειτουργιών του. Τα στάδια ανάπτυξης των δέντρων εισάγονται με κινησιολογικές ασκήσεις που εντάσσονται στην δράση μίας «φανταστικής» βόλτας στο δάσος και ολοκληρώνεται με την υιοθέτηση ρόλων, στους οποίους τα παιδιά καλούνται να δράσουν σε καταστάσεις που αφορούν τα δέντρα σε σχέση με τον ανθρώπινο παράγοντα. Τέλος δείχνονται παραδείγματα απεικόνισης δέντρων από την ιστορία της τέχνης (ζωγραφική) και ακολουθεί άσκηση εικαστικής έκφρασης, όπου τα παιδιά καλούνται να απεικονίσουν με χρώματα ένα δέντρο. Κλείνοντας εντάσσονται όλες οι ζωγραφιές σε ένα συνολικό κολάζ, σχηματίζοντας ένα δάσος.

Συντελεστές: Δημήτρης Αγγέλης, Χριστίνα Ράπτη

<http://www.emeis.net.gr/index.php/trees>

**20:00 Freedom of Movement : Movement of Freedom | Δήμητρα Μητσάκη**

**Θέατρo/performance**

“Ο κίνδυνος δε πάει διακοπές, της είπε η φωνή. Είχε περάσει όλα τα επίπεδα ασφάλειας και δεν κατάλαβε πως την βρήκε. Της είχαν υποσχεθεί πως αν ακολουθούσε όλους τους κανόνες, θα ήταν ασφαλής. Ό,τι είχε επιτρέψει ως τώρα, υψώθηκε, θέριεψε και είχε αρχίσει να την καταπίνει.”

Ο πρώτος συναγερμός σπιτιού εφευρέθηκε από τον Αύγουστο Ράσελ το 1853. Οι πρώτοι συνοριακοί έλεγχοι ξεκινούν κατά τη διάρκεια του Α' Παγκοσμίου πολέμου. Σήμερα με αφορμή το προσφυγικό, τα σύνορα κλείνουν και ελέγχονται από ειδικές μονάδες καταστολής. Το πρώτο σύστημα κλειστής τηλεόρασης εγκαταστάθηκε στη Ναζιστική Γερμανία το 1942 από την Siemens. Σήμερα στους δρόμους του Λονδίνου υπάρχουν 422.000 κάμερες παρακολούθησης 1 κάμερα για 14 ανθρώπους. Το 1970 για να επιβιβαστείς σε αεροπλάνο δε χρειαζόσουν ταυτότητα. Σήμερα στα αεροδρόμια, ένας από τους πιο συχνούς έλεγχος, είναι για εκρηκτικά.

Το έργο διαπραγματεύεται τη ζωή μέσα σε συστήματα ασφαλείας καθώς και τι γίνεται όταν, κάτω από διάφορες συνθήκες, τα συστήματα αυτά σε αποβάλλουν. Πόσο παράλογες μπορεί να είναι οι απαιτήσεις του συστήματος αφού όλα γίνονται με γνώμονα την ασφάλεια μας;

Η περφόρμανς παρουσιάστηκε στο Βερολίνο το Μάιο του 2016 στο Ambulatorium Theaterraum και τον ίδιο μήνα στο 4ο Αντιφασιστικό Φεστιβάλ Παραστατικών τεχνών στο Θέατρο Εμπρός.

Περιέχονται αποσπάσματα από τη Stevie Smith, Γ. Σεφέρη και Τ.S. Elliot

Σύλληψη: Δήμητρα Μητσάκη, Σταυριάννα Δαούτη

Σκηνοθεσία, Video Art: Δήμητρα Μητσάκη

Παίζει η Σταυριάννα Δαούτη

<http://www.emeis.net.gr/index.php/freedom>

[https://vimeo.com/162254100](https://l.facebook.com/l.php?u=https%3A%2F%2Fvimeo.com%2F162254100&h=PAQEpQkq0)

[http://fishlily.portfoliobox.net/freedomofmovementmovementoffreedom](http://l.facebook.com/l.php?u=http%3A%2F%2Ffishlily.portfoliobox.net%2Ffreedomofmovementmovementoffreedom&h=PAQEpQkq0)

H παράσταση συνοδεύεται από ελληνικούς υπέρτιτλους (SDH) για K(κ)ωφούς/ές και Βαρήκοους/ες, προσφορά της “[liminal.eu](http://www.liminal.eu)”. Επιμέλεια υπερτίτλων: Δήμητρα Μητσάκη.

**21:00 Μονάδα Μέτρησης Πόνου | Μ. Πανάγου, Σ. Καλομοίρη, Η. Βογιατζηδάκης θεατρική παράσταση**

Τρεις νέοι ηθοποιοί καταπιάνονται με τρία κείμενα νεοελλήνων πεζογράφων της γενιάς του 1880, και ξετυλίγουν το νήμα της σύνδεσης του πόνου με την ύπαρξη, του τότε με το τώρα, της ζωής με τον θάνατο, αναζητώντας καταφύγιο στην παλαιότερη ελληνική λογοτεχνία αλλά και αντίδοτο στη σημερινή διάχυτη απελπισία της εποχής.

Τα κείμενα που συνθέτουν την παράσταση είναι Ο μαύρος γάτος (1916) του Ιωάννη Κονδυλάκη, η Aρκούδα (1893) και ο Aυτόχειρ (1895) του Mιχαήλ Μητσάκη, τρεις ιστορίες με κοινό σημείο τον οξύ πόνο και την πικρή πλευρά της ζωής. Στα δύο πρώτα κείμενα, η ζωή είναι μία κατάσταση πόνου με ανθρώπους και ζώα να κινούνται στο όριο της σωματικής και ψυχικής αντοχής, ενώ στο τελευταίο η ζωή κυλά αδιατάραχτη ύστερα από μία αυτοκτονία, χωρίς να δίνονται κανενός είδους εξηγήσεις.

Η Μονάδα Μέτρησης Πόνου πρωτοπαρουσιάστηκε στην Ανοιχτή Πλατφόρμα του Εθνικού Θεάτρου τον Μάιο του 2015.

Δραματουργία: Παναγιώτα Κωνσταντινάκου

Σκηνοθεσία: Μυρτώ Πανάγου

Σκηνικά & Κουστούμια: Δανάη Ελευσινιώτη

Σχεδιασμός φωτισμού : Ζωή Μολυβδά – Φαμέλη

Κίνηση : Στάθης Παπαναγιώτου – Κατερίνα Τούμπα

Βοηθός σκηνοθέτη: Στάθης Παπαναγιώτου

Βίντεο: Φωτεινή Τσάμη

Παίζουν: Ηλίας Βογιατζηδάκης, Στεϕανία Καλομοίρη, Μυρτώ Πανάγου

<http://www.emeis.net.gr/index.php/mmp>

<https://www.facebook.com/monada.metrisis.ponou>

<https://www.youtube.com/watch?v=3JPzWRWgZIY>

<https://www.youtube.com/watch?v=RKOTB7vGhLA>

H παράσταση συνοδεύεται από ελληνικούς υπέρτιτλους (SDH) για K(κ)ωφούς/ές και Βαρήκοους/ες, προσφορά της “[liminal.eu](http://www.liminal.eu)”. Επεξεργασια και επιμέλεια υπερτίτλων: [*The Language Project.*](http://thelanguageproject.eu)

**22:00 Βαβέλ | Π. Γκίκας, Σ. Παρασκευάς, Ι. Ιωαννίδης, Β. Καλιστρίδης**

**Live**

Οι Βαβέλ σχηματίστηκαν στην Αθήνα το 2015.

Παίζουν εναλλακτικό ροκ με ελληνικό στίχο προσπαθώντας να συνδέσουν τις επιρροές με την πραγματικότητά τους. Αποξενωμένοι και αποκομμένοι από την ελληνική μουσική κατάσταση αποφάσισαν να δημιουργήσουν την δική τους σε πείσμα όλων όσων επιμένουν να θεωρούν δύση ό,τι δεν καταλαβαίνουν και ανατολή ό,τι μπορούν. Χωρίς αισθητικά μανιφέστα, παραμουσικές συγκολλήσεις και διακηρύξεις ταυτότητας κυκλοφορούν δωρεάν και ψηφιακά την πρώτη τους δισκογραφική δουλειά με τίτλο "έξω απ' τον κύκλο".Έξω απ' τον κύκλο της επιθυμίας των άλλων,έξω απ' τον κύκλο της προσδοκίας των άλλων.Τα τραγούδια τους δεν έχουν κανένα απολύτως νόημα,δεν θα αλλάξουν την ζωή κανενός και ο μόνος σκοπός τους είναι να κάνουν τις μέρες να φαίνονται λιγότερο νυσταγμένες.

Οι Βαβέλ συνέθεσαν και ηχογράφησαν την μουσική τους μόνοι τους,όχι από κάποιο κοινοβιακό ιδεαλισμό αλλά επειδή ήταν ευκολότερο να μην χρειάζεται να δώσουν εξηγήσεις σε κάποιον άλλο. Σας υπόσχονται να παίζουν κάθε φορά καλύτερα από την προηγούμενη και να κάνουν πάντα αυτό που θέλουν με τον τρόπο που το θέλουν.

Οι Βαβέλ είναι

Παναγιώτης Γκίκας - Φωνή, κιθάρα

Στέλιος Παρασκευάς - Κιθάρα

Ιάσoνας Ιωαννίδης - Μπάσο

Βασίλης Καλιστρίδης - Ντραμς

<http://www.emeis.net.gr/index.php/babel>

<https://www.facebook.com/iamAllofyou/?fref=ts&__mref=message_bubble>

<https://www.youtube.com/channel/UCEXGMmuPxV0of-rF-Z0zFag/videos?view=0&shelf_id=0&sort=dd>